wickkiey/tamil-wikipedia-chunked huggingface dataset:
# புறநானூறு காட்டும் தமிழர் கொடைப்பாங்கு

## இரவலர் பெருமிதம்

### இ

- இருங்கோவேள் - பாரிமகளிரை மணத்துகொள்ளும்படிக் கபிலர் இவனை வேண்டினார். இவன் மறுத்துவிட்டான். புலவர் கழாத்தலையாரை இகழ்ந்த அரசன் எவ்வி கெட்டொழிந்தது போல் உனக்கும் கேடு நேரும் என்று **கபிலர்** அவனை எச்சரித்துவிட்டுச் சென்றார்.
- இளஞ்சேட் சென்னி - சேரமானின் பாமுள்ளூர் எறிந்தவன் - புலவர் இன்னும் கேட்டாலும், பின்னும் மேலும் மேலும் கொடுக்க வேண்டும், என்கிறார், புலவர் **ஊன்பொதி பசுங்குடையார்.**
- இளவெளிமான் - விரும்பித் தராத பரிசிலை ஏற்கமாட்டேன் என்று இவனிடம் **பெருஞ்சித்திரனார்** கூறுகிறார். குமணனிடம் பெற்றுவந்த யானையை இளவெளிமான் ஊர்க் காவல் மரத்தில் கட்டிவிட்டு அவனிடம் நேரில் சென்று ‘இரவலரைப் பேணுபவன் நீ அல்லை’ என்று தன் பெருமிதம் தோன்ற, பெருஞ்சித்திரனார் பாடினார்.
# புறநானூறு காட்டும் தமிழர் கொடைப்பாங்கு

## இரவலர் பெருமிதம்

### ஓ

- ஓரி - புலவர் **கழைதின் யானையார்** அரசன் வல்வில் ஓரியிடம் பரிசில் பெறச் சென்றார். வள்ளலாகிய அவன் வழங்கவில்லை. அதனால் புலவர் தான் வந்த வேளை சரியில்லை என்று நொந்துகொண்டு அவன் கொடையைப் பாராட்டினார்.
# புறநானூறு காட்டும் தமிழர் கொடைப்பாங்கு

## இரவலர் பெருமிதம்

### க

- கடிய நெடு வேட்டுவன் - இவன் கோடைமலை (கோடைக்கானல்) மலைத் தலைவன். மூவேந்தர் என்றாலும் விருப்பம் இல்லாமல் பரிசில் வழங்கினால் வாங்கமாட்டேன். நீ அன்புடையவன் ஆதலால் உன்னிடம் யானையைப் பரிசாகப் பெறாமல் மீளமாட்டேன், என்கிறார் புலவர் **பெருந்தலைச் சாத்தனார்**.
# புறநானூறு காட்டும் தமிழர் கொடைப்பாங்கு

## இரவலர் பெருமிதம்

### கு

- குடக்கோச் சேரல் இரும்பொறை - இவன் பரிசில் தரக் காலம் நீட்டித்தான் என்று புலவர் **பெருங்குன்றூர் கிழார்** அவனிடம் பரிசில் பெறாமல் திரும்பினார்.
- குமணன் தன் குடிப்பெருமைக்கு ஏற்ப வழங்கவேண்டும் என்று பெருஞ்சித்திரனார் கூறுகிறார்.
# புறநானூறு காட்டும் தமிழர் கொடைப்பாங்கு

## இரவலர் பெருமிதம்

### ந

- நன்மாறன், இலவந்திகைப்பள்ளித் துஞ்சியவன் - பரிசில் தராமல் காலம் நீட்டித்தான். "முடியுமானால் கொடு. இல்லையென்றால் இல்லை என்று சொல்லிவிடு" என்று சொல்லிவிட்டுப் பரிசில் பெறாமலேயே இல்லம் திரும்பினார், புலவர் **ஆவூர் மூலங்கிழார்**
# புறநானூறு காட்டும் தமிழர் கொடைப்பாங்கு

## இரவலர் பெருமிதம்

### ப

- பெருந்திருமா வளவன், குராப்பள்ளித் துஞ்சியவன் - இவன் தரக் காலம் கடத்தினான். அப்போது புலவர் எறிச்சலூர் மாடலன் **மதுரைக் குமரனார்** "என் பாடு அறிந்து ஒழுகும் பண்பாளனையே மதிப்பேன்" என்று கூறுகிறார்
- பேகன் - இவன் தன் மனைவியை விட்டுவிட்டு வேறொருத்தியுடன் வாழ்ந்துகொண்டிருந்தான். அவனிடம் பரிசில் பெறச் சென்ற புலவர் பெருங்குன்றூர் கிழார் பேகன் தன் மனைவியொடு வாழ்வதே தனக்குத் தரும் பரிசில் என்று கூறுகிறார். புலவர் அரிசில் கிழாரும் புலவர் பரணரும் இதே செய்தியை இவனிடம் தெரிவிக்கின்றனர்.
# புறநானூறு காட்டும் தமிழர் கொடைப்பாங்கு

## இரவலர் பெருமிதம்

### ம

- மூவன் - இவனிடம் "ஈயாய் ஆயின் இரக்குவேன் அல்லேன்" என்று புலவர் **பெருந்தலைச்சாத்தனார்** கூறுகிறார்.
# புறநானூறு காட்டும் தமிழர் கொடைப்பாங்கு

## புரவலர் பகுப்பு நோக்கு

### கொடை, சேர சோழ பாண்டிய வேந்தர்

:இளஞ்சேட் சென்னி
:கிள்ளி வளவன், குராப்பள்ளித் துஞ்சியவள்
:கிள்ளி வளவன், குளமுற்றத்துத் துஞ்சியவன்
:குட்டுவன்
:குட்டுவன் கோதை
:கோப்பெருஞ்சோழன்
:சிபி
:செல்வக் கடுங்கோ வாழியாதன்
:நலங்கிள்ளி
:நெடுஞ்செழியன், தலையிலங்கானச் செரு வென்றவன்
:நெடுஞ்சேரலாதன், குடக்கோ
:பெருஞ்சேரலிரும்பொறை
:பெருநற்கிள்ளி, இராசசூயம் வேட்டவன்
# புறநானூறு காட்டும் தமிழர் கொடைப்பாங்கு

## புரவலர் பகுப்பு நோக்கு

### கொடை, கடையெழு வள்ளல்கள்

1. அதியமான் நெடுமான் அஞ்சி
1. ஆய் அண்டிரன்
1. ஓரி
1. காரி
1. நள்ளி
1. பாரி
1. பேகன்
# புறநானூறு காட்டும் தமிழர் கொடைப்பாங்கு

## புரவலர் பகுப்பு நோக்கு

### கொடை, பிறர்

:அகுதை
:அருவந்தை
:அவியன்
:ஆதனுங்கன்
:கரும்பனூர் கிழான்
:கீரஞ்சாத்தன்
:குமணன்
:சோழிய ஏனாதித் திருக்குட்டுவன்
:தாமான் தோன்றிக்கோன்
:நல்லியக் கோடன்
:பண்ணன், சோழநாட்டுச் சிறுகுடி
:பண்ணன், பாண்டிய நாட்டுச் சிறுகுடி
:பிட்டன்
:பெருஞ்சாத்தன், பிடவூர் கிழார் மகன்
:பொகுட்டெழினி, அதியமான் மகன்
:பொறையாற்று கிழான்
:வஞ்சன்
:வள்ளுவன் (தென்னவன் மறவன்)
:வள்ளுவன் (நாஞ்சில் சாட்டு அரசன்
:வாட்டாற்று எழினியாதன்
:விண்ணத்தாயன்
:வில்லியாதன், ஓய்மானாட்டு அரசன்
# இருகந்தகம்

**இருகந்தகம்** *(Disulfur)* என்பது S<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஓர் ஈரணு மூலக்கூறாகும். ஈராக்குசிசன் மூலக்கூறுக்கு ஒத்ததாக இருகந்தகமும் இருக்கிறது ஆனால் அறை வெப்பநிலையில் இருகந்தகம் அரிதாகவே தோன்றுகிறது. ஊதா நிறத்திலுள்ள இந்த வளிமம் சூடான கந்தக நீராவிகளில் ஆதிக்கம் செலுத்துகிறது. ஐஓ சந்திரனின் வளிமண்டலத்தில் காணப்படும் சிறிய உட்கூறுகளில் இருகந்தகமும் ஒன்றாகும். வியாழன் கோளுக்குரிய சந்திரனான ஐஓவில் முக்கியமாக SO2 உள்ளடங்கியுள்ளது. இருகந்தகத்தின் உறுதியற்ற நிலைப்புத்தன்மை பொதுவாக இரட்டைப் பிணைப்பு விதியின் பின்னணியில் விவரிக்கப்படுகிறது.
# இருகந்தகம்

## தயாரிப்பு

530° செல்சியசு வெப்பநிலையும் 1மில்லிமீட்டர் குறைந்த அழுத்தமும் கொண்ட கந்தகத்தை 720° செல்சியசு வெப்பநிலைக்கு சூடுபடுத்தினால் ஊதாநிறமுள்ள இருகந்தக வளிமம் உருவாகிறது. கார்பனைல் சல்பைடின் வளிமண்டலத்தை பாதரச ஒளியுணர்வு மிகைப்பியைப் பயன்படுத்தி புற ஊதா ஒளியுடன் கதிர்வீச்சுக்கு உட்படுத்தும்போதும் அல்லது CS<sub>2</sub>, H<sub>2</sub>S<sub>2</sub>, S<sub>2</sub>Cl<sub>2</sub> அல்லது C<sub>2</sub>H<sub>4</sub>S, PSF<sub>3</sub> அல்லது COS போன்றவற்றை கதிர்வீச்சுக்கு உட்படுத்தும்போதும் இருகந்தகம் தயாரிக்கப்படுகிறது.
# இருகந்தகம்

## தயாரிப்பு

### இயற்கையில் இருகந்தகம்

வியாழனின் சந்திரன் ஐஓவின் மேற்பரப்பில் பீலே எரிமலைக்கு அருகில் இருந்து உமிழப்படும் வளிமத்தில் இருகந்தகம் கண்டறியப்பட்டுள்ளது.
# இருகந்தகம்

## பண்புகள்

S2 இன் அடிநிலை ஒரு மும்மையாகும். O2 மற்றும் SO போன்ற இணைக்கப்படாத இரண்டு எலக்ட்ரான்கள் இந்த ஈரியங்குருபில் உள்ளன. S-S 189 பைக்கோமீட்டர் பிணைப்பு இடைவெளியை S-S பிணைப்பு பெற்றுள்ளது. S8 இல் இடம்பெற்றுள்ள 206 பைக்கோமீட்டர் பிணைப்பு இடைவெளி கொண்ட S-S ஒற்றைப் பிணைப்புகளை விட இது நீளம் குறைந்ததாகும். இருகந்தகம் 715 செ.மீ−1 இல் இராமன் நிறமாலை அதிர்வெண்பட்டையில் அடையாளம் காணப்படுகிறது. தொடர்புடைய ஆக்குசிசனின் O-O மூலக்கூறு 1556 செ.மீ−1 இல் அடையாளம் காணப்படுகிறது. S-S மூலக்கூறின் பிணைப்பு ஆற்றல் 430 கிலோயூல்/மோல் ஆகும். இதேபோல தொடர்புடைய ஆக்சிசன் மூலக்கூறின் பிணைப்பு ஆற்றல் 498 கிலோயூல்/மோல் ஆகும்.
சூரிய ஒளியில் 7.5 நிமிடம் சராசரி ஆயுட்காலம் கொண்ட இருகந்தகம் உடனடியாக ஒளியணுக்களால் ஒளிப்பிரிகை அடைகிறது.
# கனேந்திரநாத் தாகூர்

**கனேந்திரநாத் தாகூர் (Ganendranath Tagore)** இவர் ஓர் இந்திய இசைக்கலைஞரும் மற்றும் நாடக ஆளுமையுமாவார். மேலும் இவர், தேசியவாத சொற்பொழிவுக்கு கணிசமான பங்களிப்பை வழங்கினார். கொல்கத்தா பல்கலைக்கழக நுழைவுத் தேர்வில் தேர்ச்சி பெற்ற முதல் மாணவர்களில் ஒருவரான இவர் இந்து மேளாவின் நிறுவனர்-செயலாளராக இருந்தார்.
# கனேந்திரநாத் தாகூர்

## குடும்பம்

தாகூர் குடும்பத்தின் ஜோராசங்கோ கிளையின் நிறுவனர் துவாரகநாத் தாகூருக்கு, இறக்கும் போது தேபேந்திரநாத், கிரிந்திரநாத் மற்றும் நாகேந்திரநாத் என்ற மூன்று மகன்கள் இருந்தனர். கிரிந்திரநாத் மற்றும் நாகேந்திரநாத் இருவரும் தன்களது சிறுவயதிலேயே இறந்து போயினர். நாகேந்திரநாத்துக்கு குழந்தைகள் இல்லை. கனேந்திரநாத் கிரிந்திராந்த் மற்றும் ஜோகமாயா தேவியின் மூத்த மகனாவார். இவரது தம்பி குனேந்திரநாத். கனேந்திரநாத்துக்கும் குழந்தைகள் இல்லை. குனேந்திரநாத்திற்கு கங்காதரநாத், சமரேந்திரநாத், அபனிந்திரநாத், பினயாணி தேவி மற்றும் சுனயாணி தேவி ஆகிய குழந்தைகள் இருந்தனர்.  
ஜோராசங்கோ தாக்கூர் மாளிகையின் "பைதக்கனா மாளிகை" என்று அழைக்கப்படும் இடத்தில் இவர்கள் வாழ்ந்தனர். அதன் பின்னர் அந்த பகுதி இடிக்கப்பட்டது. இவர் திவிஜேந்திரநாத்துக்கு இளையவர், ஆனால் சத்யேந்திரநாத்துக்கு மூத்தவர் என்பதால் கூட்டுக் குடும்பத்தில் ‘மெஜாதாதா’ (இரண்டாவது அண்ணன்) என்று அழைக்கப்பட்டார் .
# கனேந்திரநாத் தாகூர்

## உருவான ஆண்டுகள்

இவர் இந்துப் பள்ளி மாணவராக இருந்தார். 1857இல் கொல்கத்தா பல்கலைக்கழகம் நுழைவுத் தேர்வை அறிமுகப்படுத்தியபோது, இவரும் சத்யேந்திரநாத்தும் முதல் பிரிவில் தேர்ச்சி பெற்றனர்.  
ஒரு தீவிர எழுத்தாளரான கனேந்திரநாத் காளிதாசரின் விக்ரமர்வசியம் என்பதை1869இல் வங்காள மொழியில் மொழிபெயர்த்தார். இவர் பிரம்ம சங்கீதம் என்று அழைக்கப்படும் பக்தி பாடல்களையும், தேசபக்தி மிகுந்த பாடல்களையும் இயற்றினார். அதே பிரம்ம சங்கீதத்தில் தேவப்பிரதா பிஸ்வாஸ் பாடிய 2018 இல் வெளியிடப்பட்ட இசைத் தொகுப்பிலும் இடம் பெற்றது.
# கனேந்திரநாத் தாகூர்

## ஜோரசங்கோ நாட்டியசாலை

கனேந்திரநாத் நாடகங்களின் மீது மிகுந்த ஈர்ப்பைக் கொண்டிருந்தார். 1865 ஆம் ஆண்டில் கொல்கத்தாவில் ஜோராசங்கோ நாட்டியசாலை என்ற தனி நாடக அரங்கத்தை நிறுவி, அந்த ஆண்டிலேயே மைக்கேல் மதுசூதன் தத்தா எழுதிய கிருட்டிணகுமாரி என்ற நாடகத்தை அரங்கேற்றினார். இளம் ஜோதிரிந்திரனாத்திற்கு அகல்யாதேவி பாத்திரத்தில் நடிக்க முதல் வாய்ப்பு கிடைத்தது.  
வங்காள மொழியில் சில நல்ல நாடகங்கள் இருந்ததால், அவற்றை அரங்கேற்றுவதற்காக எடுத்துக் கொள்ளப்பட்டது. சமூக கருப்பொருள்களில் நாடகங்களை எழுதியதற்காக கனேந்திரநாத் ஒரு பரிசை அறிவித்தார். இராம்நாராயணன் தர்கரத்னா என்பவர் தான் எழுதிய நபநாதக் என்ற நாடகத்திற்காக முதல் பரிசை வென்றார். நாடக ஆசிரியருக்கு ரூ.200ம் மற்றும் நாடகத்தின் ஆயிரம் பிரதிகள் அச்சிடும் செலவையும் ஏறுக்கொள்வதாக உறுதியளிக்கப்பட்டது. சாரதா பிரசாத் கங்குலி, அக்சய் மசும்தர், ஜோதிரிந்திரநாத் தாகூர் மற்றும் பலர் நாடங்களில் நடித்தார்கள்.
# கனேந்திரநாத் தாகூர்

## இந்து மேளா

கனேந்திரநாத் 1867 இல் திவிஜேந்திரநாத் தாகூர், ராஜ்நாராயண் பாசு மற்றும் நவகோபால் மித்ரா ஆகியோருடன் இந்து மேளாவை நிறுவினார். இவர் இந்த அமைப்பின் நிறுவனர்-செயலாளராக இருந்தார். இது தேசபக்தியையும் உள்நாட்டுத் தொழிலையும் ஊக்குவிக்க முயன்றது. தொடக்க அமர்வில் பேசிய இவர், “இந்த கூட்டம் சாதாரண மத நடவடிக்கைகளுக்காக அல்ல, எந்தவொரு விஷயத்திலும் மகிழ்ச்சியை அடைவதற்காக அல்ல, பொழுதுபோக்குக்காக அல்ல, இது நாட்டிற்காக, தாய் நிலத்திற்கு” என்றார். மற்றொரு சந்தர்ப்பத்தில் இவர் கூறினார், "இந்தியாவின் ஒரு பெரிய குறைபாடு என்னவென்றால், எங்களுக்கு எந்த உதவி தேவைப்பட்டாலும் நாங்கள் எப்போதும் பிரபுக்களை நோக்கி வருகிறோம். இது மிகவும் அவமானகரமான விஷயம். நாம் மனிதர்கள் இல்லையா? மேளாவின் நோக்கங்களில் ஒன்று, நாட்டில் சுய சார்பு உணர்வை ஊக்குவிப்பதாகும். "  
கனேந்திரநாத் இந்து மேளாவில் பல முறை பாடப்பட்ட ஒரு பாடலால் நற்பெயரைப் பெற்றார்: "லஜ்ஜய் பாரத்-ஜாஸ் கெய்போ கி கோரே" (இந்தியாவின் மகிமையில் நான் எவ்வாறு பாடுவேன், ஏனென்றால் நான் வெட்கத்தில் புதைக்கப்பட்டேன்).
# ஜோராசங்கா

**ஜோராசங்கோ (Jorasanko)** என்பது இந்தியாவின் மேற்கு வங்காளத்தின் கொல்கத்தா மாவட்டத்தில் உள்ள வட கொல்கத்தாவின் அருகாமைப் பகுதியாகும். இந்த இடத்தில் இருக்கும் ஒரு சிறிய நீரோடையின் மேல் அமைந்திருக்கும் பரவிய இரண்டு ( 'ஜோரா ) மர அல்லது மூங்கில் பாலங்கள் (சங்கா) காரணமாக இது ஜோராசங்கா என்று அழைக்கப்படுகிறது.
# ஜோராசங்கா

## வரலாறு

பாரம்பரியமாக ஜோராசங்கோ தாகூர் மாளிகை என்று அழைக்கப்படும் தாகூர் குடும்பத்தின் புகழ்பெற்ற குடியிருப்பைத் தவிர, இது சின்கர்கள் (காளிபிரசன்னா சின்கா உட்பட), பால்கள் ( கிருட்டிணதாசு பால் உட்பட), திவான் பனராசி கோசு, கோகுல் சந்திர தேவ் நரசிங்க சந்திர தேவ், பிரபுல்லா சந்திர ஜெயின் மற்றும் சந்திரமோகன் சட்டர்ஜி ஆகியோரின் குடும்பங்களாகவும் இருந்தது. "இப்பகுதி வங்காள மறுமலர்ச்சியின் தொட்டிலாக மாறியது." இது முன்னர் மெச்சுவாபசார் என்று அழைக்கப்பட்டது.  
கொல்கத்தாவில் உள்ள காவல் நிலையங்களின் ஆரம்ப பட்டியல் 1785 ஆம் ஆண்டில் காவல் மற்றும் நகராட்சி நிர்வாகத்திற்காக தயாரிக்கப்பட்டது. அப்போது பதிவு செய்யப்பட்ட 31 காவல் நிலையங்களில் ஜோராசங்கோவும் ஒன்றாகும்.  
ஜோராசங்கோவில் உள்ள நிறுவனங்களில் - ஆதி பிரம்ம சமாஜம், ஜோராசங்கோ பாரதி நாட்டிய சமாஜம், காளிகதை ஹரிபக்தி பிரதான சபை, மினெர்வா நூலகம் மற்றும் ஓரியண்டல் பள்ளி ஆகியவியும் அடங்கும் . ஓரியண்டல் பள்ளி 1829 ஆம் ஆண்டில் கல்வியாளர் கௌர் மோகன் ஆடி என்பவரால் தொடங்கப்பட்டது. இது ஆரம்பத்தில் இந்து பெற்றோரின் குழந்தைகளுக்கு மட்டுமே திறந்திருந்தது .  
கொல்கத்தாவின் மூன்றாவது பல்கலைக்கழகமான இரவீந்திர பாரதி பல்கலைக்கழகம் 1962 ஆம் ஆண்டில் ஜோராசங்கோவில் உள்ள தாகூர் குடும்ப வீட்டில் அமைக்கப்பட்டது. இது முதன்மையாக இசை மற்றும் நுண்கலைகளுக்கான மையமாக இருந்தது. ஆனால் பின்னர் கலை மற்றும் மனிதநேயம் வரை நீட்டிக்கப்பட்டது.  
1888 ஆம் ஆண்டில், புதிதாக ஒழுங்கமைக்கப்பட்ட 25 காவல் நிலையங்களில் ஒன்று ஜோராசங்கோவில் அமைந்தது.
# ஜோராசங்கா

## ஜோரசங்கோ நாட்டியாசாலை

இரண்டு ஜோராசங்கோ நாட்டியாசாலைகள் இருந்தன. முந்தையதை ஜோராசங்கோவில் பியாரி மோகன் போசு, பனராசி கோசு தெருவில் உள்ள தனது வீட்டில் நாட்டியாசாலையை தொடங்கினார். இதில்1854 மே 3, அன்று சேக்சுபியரின் *ஜூலியஸ் சீசர்* மட்டுமே அரங்கேற்றப்பட்டது.  
கனேந்திரநாத் தாகூர் 1865ஆம் ஆண்டில் இரண்டாவது ஜோராசங்கோ நாட்டியசாலையை நிறுவி, அந்த ஆண்டிலேயே மைக்கேல் மதுசூதன் தத்தா எழுதிய கிருட்டிணகுமாரி என்ற நாடகத்தை அரங்கேற்றினார். அகல்யாதேவி வேடத்தில் இளம் ஜோதிரிந்திரநாத்துக்கு நடிக்க முதல் வாய்ப்பு கிடைத்தது. முதலில் ஆண்கள் பெண்கள் வேடங்களில் நடித்தனர். ஆனால் பின்னர் குடும்பத்தின் பெண்கள் நண்பர்கள் மற்றும் உறவினர்களின் முன்பாகவும், பொதுமக்களுக்கு முன்பாகவும் நடிக்க ஆரம்பித்தனர்.  
வங்காள மொழியில் சில நல்ல நாடகங்கள் இருந்ததால், அவற்றை அரங்கேற்றுவதற்காக எடுத்துக் கொள்ளப்பட்டது. கனேந்திரநாத் நாடகங்களை எழுதுவதற்கான பரிசை அறிவித்தார். இராம்நாராயண் தர்கரத்னா என்ற நாடக ஆசிரியர் எழுதிய *நபநாதக்* முதல் பரிசை வென்றது. இதற்காக ரூபாய் இருநூறும் (அந்த நாட்களில் ஒரு பெரிய தொகை) மற்றும் நாடகம் ஆயிரம் பிரதிகள் அச்சிடும் செலவும் ஏற்றுக்கொள்ளப்பட்டது.
# ஜோராசங்கா

## சமீபத்திய முன்னேற்றங்கள்

தாகூரின் வீட்டின் வரலாற்றை கலைரீதியாக வெளிப்படுத்தியதற்காக 'ஜோராசங்கோ தாகூர்பாரி' என்ற படத்திற்காக 2001 ஆம் ஆண்டிற்கான சிறந்த இயக்கத்திற்கான விருதை புத்ததேவ் தாசுகுப்தா வென்றார். பர்கட்டன் பேல்ஸ் ஆப் கல்கத்தா என்ற ஒரு புத்தகத்தை எழுதிய ஜோன் டெய்லர், ஜோராசங்கோ தாகூர் மாளிகையால் பௌரவிக்கப்பட்டார். "இந்த கட்டமைப்புகள் கொல்கத்தாவின் வரலாற்றின் துணிவாக அமைகின்றன," என்று இவர் கூறுகிறார்.  
ஜோராசங்கோ கொல்கத்தாவில் ஷெல் தொழிலின் ஒரு முக்கிய மையமாகும். இருப்பினும், சமீபத்திய ஆண்டுகளில் தொழில் நல்ல நிலையில் இல்லை.
# ஜோராசங்கா

## நிலவியல்

### காவல் மாவட்டம்

ஜோராசங்கோ காவல் நிலையம் கொல்கத்தா காவல்துறையின் மத்திய பிரிவின் ஒரு பகுதியாகும். இது 16, பால் முகுந்த் மல்கர் சாலை, கொல்கத்தா -700007 என்ற முகவரியில் அமைந்துள்ளது.  
தல்தாலா மகளிர் காவல் நிலையம் மத்திய பிரிவின் எல்லைக்குட்பட்ட அனைத்து காவல் மாவட்டங்களையும் உள்ளடக்கியது போபஜார், புர்ராபஜார், கிரிஷ் பார்க், ஹரே ஸ்ட்ரீட், ஜோராசங்கோ, முச்சிபாரா, புதிய சந்தை, டால்தலா மற்றும் போஸ்டா.
# அதிஉயர் மலை போர்ப் பயிற்சிப் பள்ளி

**அதிஉயர் மலை போர்ப் பயிற்சிப் பள்ளி** (**High Altitude Warfare School** (**HAWS**) இமயமலையின் பனிபடர்ந்த மிக உயரமான மலைப்பகுதிகளில் குளிர்காலங்களிலும் இந்தியப் படைவீரர்கள் போரிடுவதற்கு பயிற்சி தருவதற்கு, காஷ்மீர் பள்ளத்தாக்கின் குல்மார்க் பகுதியில், அப்போது இராணுவ பிரிகேடியராக இருந்த கே. எஸ். திம்மையாவால் இந்த பனிமலை போர் பயிற்சிப் பள்ளி (**ski school**) 1948-இல் துவக்கப்பட்டது. பின்னர் 1962-இல் இதன் பெயர் அதிஉயர் பனிமலை போர்ப் பயிற்சிப் பள்ளி என பெயர் மாற்றம் செய்யப்பட்டது. இப்பயிற்சிப் பள்ளி உலகின் மலைப்போர்க்கலை பயிற்சி அளிக்கும் நிறுவனங்களில் ஒன்றாகும். இப்பயிற்சி பள்ளியில் ஆண்டுதோறும் ஐக்கிய அமெரிக்க நாடு, ஐக்கிய இராச்சியம், ஜெர்மனி போன்ற நாடுகளிலிருந்து வரும் இராணுவ வீரர்களுக்கு. இந்த அதிஉயர் மலை போர்ப் பயிற்சி பள்ளி நிறுவனம், சியாச்சின் போன்ற பனிபடர்ந்த உயரமான மலைகளில் போரிடுதவதற்கு தேவையான சிறப்புப் பயிற்சிகள் வழங்குகிறது.
# அதிஉயர் மலை போர்ப் பயிற்சிப் பள்ளி

## வரலாறு

1947 இந்திய பாகிஸ்தான் போரின் போது, இந்தியாவின் காஷ்மிரின் வடக்கே அமைந்த பனிபடர்ந்த உயரமான மலைப் பகுதியான ஜில்ஜித்-பல்டிஸ்தான் பகுதிகளை கைப்பற்றிய, பாகிஸ்தானிய பஷ்தூன்களிடமிருந்து, போதிய மலைப்போர் பயிற்சியில்லாத இந்திய இராணுவத்தால் கைப்பற்ற இயலவில்லை. எனவே இந்தியப் படைவீரர்களுக்கு பனிபடந்த உயரமான மலைகளில் போரிடுவதற்கு தேவையான பயிற்சி வழங்கவே, டிசம்பர் 1948-இல் பிரிகேடியாராக இருந்த கே. எஸ். திம்மையா தலைமையில், காஷ்மீரின் குல்மார்க்கில் இந்த மலைப் போர் பயிற்சிப் பள்ளி நிறுவப்பட்டது. 8 ஏப்ரல் 1962-இல் இப்பயிற்சிப் பள்ளியை தரம் உயர்த்தி அதிஉயர் மலை போர்ப் பயிற்சிப் பள்ளி என பெயர் மாற்றம் செய்யப்பட்டது. இப்பயிற்சி பள்ளியில் பயிற்சி முடித்தவர்களுக்கு, உலகின் உயரமான மலைப்போர்க்களமான காரகோரம் மலைத்தொடரில் உள்ள சியாச்சின் போர்க்களத்திற்கு அனுப்பிவைக்கப்படுகின்றனர்.
# அதிஉயர் மலை போர்ப் பயிற்சிப் பள்ளி

## ஊடகம்

இந்த பயிற்சிப் பள்ளி வழங்கும் பனிபடர்ந்த உயரமான மலைகளில் ஏறுவது, வாழ்வது, போரிடுவது போன்ற பயிற்சிகளை டிஸ்கவரி சானல் **வீர் டிஸ்கவரி** ("Veer by Discovery") எனும் தலைப்பில் ஆவணப்படமாக வெளியிட்டுள்ளது.
# தோம் ஏபல்

**தோம் ஏபல்** *(Tom Abel)* (born 1970) ஒரு செருமானிய அண்டவியலாளர் ஆவார். இவர் அண்டவியல் கட்டமைப்பை ஆய்வு செய்துவருகிறார். இவர் புடவியின் முதல் தலைமுறை விண்மீன்களில் அருகிய பொன்ம அடர்விண்மீன்களின் ஈர்ப்புக் குலைவை முதன்முதலாக மதிப்பீடு செய்தார். இந்த ஆய்வை இவர் கிரெகு எல். பிறையன், மைக்கேல் எல். நார்மன் ஆகியோரோடு இணைந்து செய்து 2000 ஆம் ஆண்டில் அறிவியல் இதழில் வெளியிட்டார் (2002, 295, 93). இவர் தன் முனைவர் பட்டத்தை 2000 ஆம் ஆண்டில் முனிச்சில் அமைந்த உலூத்விக் மாக்சுமில்லன் பல்கலைக்கழகத்தில் பெற்றார்.  
இவர் கலிபோர்னியாவில் உள்ள பாலோ அல்டாவில் அமைந்த சுட்டான்போர்டு பல்கலைக்கழகத்தின் இயற்பியல் பேராசிரியரும் சிலாக் (SLAC) தேசிய முடுக்கி ஆய்வகத்தின் துகள் இயற்பியலாளரும் வானியற்பியலாளரும் ஆவார். இவர் 2013 முதல் 2018 வரை காவ்லி துகள்வானியற்பியல், அண்டவியல் நிறுவன இயக்குநராக இருந்து வருகிறார்.
# தோம் ஏபல்

## பின்னணி

ஏபல் செருமனியில் உள்ள உலோவர் பவாரியாவில் பிறந்தார்.
# தோம் ஏபல்

## பணிகள்

இவரது முதன்மையான ஆர்வங்களாக பின்வருப் பணிகள் அமைகின்றன:
- பாழ்நிலை (Primordial) விண்மீன் உருவாக்கம்
- புடவியின் கட்டமைப்பு உருவாக்கமும் மறுமின்னணுவாக்கமும்
- வானியற்பியல்சார் பாய்ம இயங்கியல்
- கதிரியக்க பரிமாற்றம்
# பாதுரியகட்டா

**பாதுரியகட்டா (Pathuriaghata)** என்பது இந்தியாவின் மேற்கு வங்காள மாநிலத்தில் கொல்கத்தா மாவட்டத்தில் வடக்கு கொல்கத்தாவின் அண்மைப்பகுதியாகும். இது சுதானூட்டியில் இருந்த மிகப் பழமையான குடியிருப்புப் பகுதிகளில் ஒன்றாகும். ஒரு காலத்தில் வங்காளப் பணக்காரர்களின் தங்குமிடமான இந்தப்பகுதி, மற்றும் இதைச் சுற்றியுள்ள பகுதிகள் இப்போது மார்வாடிகளின் ஆதிக்கத்தில் உள்ளன.
# பாதுரியகட்டா

## தாகூர்கள்

இந்தப்பகுதியில் மிகப் பழமையான மற்றும் புகழ்பெற்ற குடியிருப்பாளர்களில் தாகூர் குடும்பமும் அடங்குவர். பதினெட்டாம் நூற்றாண்டின் நடுப்பகுதியில் ஆங்கிலேயர்கள் புதிய வில்லியம் கோட்டை கட்டியபோது, ஒரு வணிகராகவும், சந்தன்நகரில் பிரெஞ்சு அரசாங்கத்திற்கு திவானாகவும் ஒரு பெரிய செல்வத்தை குவித்த ஜெயராம் தாகூர், கோவிந்தபூரிலிருந்து பாதுரியகட்டாவுக்கு மாறினார். தாகூர் குடும்பத்தின் நிறுவனர் என பலரால் கருதப்படும் இவரது மகன் தர்பநாராயண தாகூர் (1731-1793) பெயரில் ஒரு சாலை இங்கு அமைந்துள்ளது. இது கொல்கத்தா மாநகராட்சியின் 21 வது வார்டில் உள்ள மகரிசி தேபேந்திர சாலைக்கும் ஜாதுலால் முல்லிக் சாலைக்கும் இடையில் உள்ளது. அது பாதுரியகட்டாவிலிருந்து சற்று தொலைவில் உள்ளது. ஜோராபகன் காவல் நிலைய எல்லையில் உள்ளது. தாகூர் குடும்பம் பாதுரியகட்டா, ஜோராசங்கா, கைலாகட்டா மற்றும் சோர்பகன், வடக்கு கொல்கத்தாவில் உள்ள அனைத்து சுற்றுப்புறங்களிலும் தங்களை நிலைநிறுத்திக் கொண்டது.  
பாதுரியகட்டாவில் தங்கியிருந்தவர்களில் ஹரகுமார் தாகூர் (1798-1858), பிரசன்ன குமார் தாகூர் (1801-1886), ஜதிந்திரமோகன் தாகூர் (1831 - 1908) மற்றும் பிரத்யோத் குமார் தாகூர் (1873 - 1942) ஆகியோர் முக்கியமானவர்கள். பிரசன்னா குமார் தாகூர் நாப்தேகட்டாவில் ஒரு பெரிய மாளிகையை கட்டி அதற்கு 'அரண்மனை' என்று பெயரிட்டார். மக்கள் இதை 'தாகூர் அரண்மனை' என்று அழைத்தனர். ஜதிந்திரமோகன் தாகூர் இந்தியாவில் குடியிருப்பினை கட்டும் பணியை மேற்கொண்டார். இவர் ஒரு ஆங்கில அரண்மனையின் கோட்டையின் மாதிரியைக் கொண்டு ஒரு மாளிகையை வடிவமைத்தார். இது இங்கிலாந்தின் வின்ட்சர் கோட்டையின் பாணியில் 100 அடி (30 மீ) உயரமான மைய கோபுரத்தைக் கொண்டிருந்தது. பிக் பென்னை நினைவுபடுத்தும் வகையில் ஒரு கடிகாரம் இங்கிலாந்திலிருந்து கொண்டுவரப்பட்டது. இங்கிலாந்தின் கொடியை பறக்கவிட இவருக்கு அனுமதி இருந்தது. 1954 இல், ஹரிதாஸ் முந்த்ரா என்பவரின் நிறுவனம் இந்த கட்டிடத்தை கையகப்படுத்தியது. மேலும் இதன் பெரும்பகுதியை மாற்றியுள்ளது. தற்போது குஞ்ச் பிகாரி அகர்வால் என்பவர் ஐங்கு வசிக்கிறார்.
# பாதுரியகட்டா

## தாகூர்கள்

### வங்க நாட்டியாலயம்

தாகூர் கோட்டை ஒரு நாடக அரங்கமாக இருந்தது. மேலும் 1859 முதல் 1872 வரை தாகூர்கள் இங்கு வங்க நாட்டியாலயத்தை ஆதரித்தனர். இதை நாடக ஆர்வலர்களான ஜதிந்திர மோகன் தாகூர் மற்றும் அவரது சகோதரர் சௌரேந்திர மோகன் தாகூர் ஆகியோர் தொடங்கினர். 1859 சூலையில் சமசுகிருதத்தில் காளிதாசனின் மாளவிகாக்கினிமித்திரம் இங்கு அரங்கேற்றப்பட்டது.
# பாதுரியகட்டா

## தாகூர்கள்

### சம்பத் பிரபாகர்

பாதுரியகட்டாவைச் சேர்ந்த ஜோகேந்திர மோகன் தாகூர், ஈசுவர் சந்திர குப்தாவுக்கு 'சம்பத் பிரபாகர்' என்ற இதழை வெளியிட உதவினார். முதலில் 1831 சனவரி 28 முதல் வாராந்திரமாக வெளிவந்தது. சிலகாலம் சென்ற பிறகு, இது தினசரி ஆனது. மேலும் நவீன வங்காள சமுதாயத்தை உருவாக்குவதில் முக்கியப் பங்கு வகித்தது.
# பாதுரியகட்டா

## முல்லிக் குடும்பம்

பிரசன்னா குமார் தாகூர் தெருவில் உள்ள தாகூர் கோட்டையின் கோபுரங்களுக்கு அடுத்ததாக பாரம்பரியத்தில் முதலிடம் வகிக்கும் முல்லிக் குடும்பத்தின் வீடு உள்ளது. இவற்றிற்கு அடுத்தபடியாக மூன்று பெரிய கட்டமைப்புகள் ஏற்கனவே இருந்து வந்தன. அவற்றில் ஒன்று 1887 இல் நிறுவப்பட்ட பெருநகரப் பள்ளியின் புர்ராபசார் கிளை ஆகும். ஜாதுலால் முல்லிக் (1844-1894) என்பவர் சமூக மற்றும் சட்டத் துறைகளில் ஏராளமான பங்களிப்புகளைக் கொண்டிருந்தார். ஓரியண்டல் பள்ளிக்கு பெருமளவில் நன்கொடை அளித்தார். ஜாதுலால் முல்லிக் என்பவர் பெயரில் இப்பகுதியில் ஒரு சாலை உள்ளது. தொண்டு நோக்கங்களுக்காக முல்லிக்குகள் பெரும் பங்களிப்பை வழங்கியுள்ளார். .
# பாதுரியகட்டா

## கோசு குடும்பம்

கோசு குடும்பத்தினர் வாரன் ஹேஸ்டிங்ஸின் காலத்தில் கேசவப்பூரிலிருந்து பாதுரியகட்டாவுக்கு வந்தனர். வாரன் ஹேஸ்டிங்ஸ் மற்றும் அவரது மனைவி கோசு குடும்பத்தை சந்தித்ததாக கூறப்படுகிறது. ஹேஸ்டிங்கின் எழுத்தர் இராம்லோகன் கோசின் பேரனான கெலத் சந்திர கோசு (1829-1878) 46 பாதுரியகட்டா தெருவில் உள்ள பழைய குடும்ப வீட்டிலிருந்து வெளியேறி 47 பாதுரியகட்டா தெருவில் ஒரு புதிய வீட்டிற்கு சென்றார். குடும்பம் இசை மற்றும் தொண்டுப் பணிகள் ஆகியவற்றில் கணிசமான பங்களிப்பை வழங்கியது. இந்த மாளிகையில் பளிங்கு சிற்பங்கள், ஓவியங்கள், படிக சரவிளக்குகள் மற்றும் பிற கலை பொருட்கள் ஆகியவை உள்ளன.  
பாதுரியகட்டா தெருவில் உள்ள கோசு குடும்பத்தின் அரங்குகளில், அனைத்து வங்காள இசை மாநாடு 1937 இல் நடத்தப்பட்டது. இந்திய பாரம்பரிய இசை அப்போது ஒரு புதிய கலை வடிவமாக இருந்தது. மன்மநாதநாத் கோஸ் (1908 - 1983), புகழ்பெற்ற இசைக்கலைஞரான கிராபாய் பரோடேகரை தனது மனைவியின் எதிர்ப்பையும் மீறி தனது வீட்டிற்கு அழைத்து கௌரவித்தார். மேலும் புகழ்பெற்ற சித்தார் மேதை ரவிசங்கர் தனது குரு அல்லாவுதீன் கானை இங்கு சந்தித்தார். துர்கா பூசை மற்றும் அதன் மரபுகள் தொடர்ந்து குடும்பத்தின் தற்போதைய உறுப்பினர்களால் பின்பற்றப்படுகின்றன.
# பாதுரியகட்டா

## கலாச்சாரம்

பிரபல சுதந்திர போராட்ட வீரர் ஜதிந்திரநாத் முகர்ஜி (பாகாஜதீன்) நிறுவிய 'அனுசீலன் சமிதியின்' கிளையான பாதுரியகட்டா பேயம் சமிதி இங்கு அமைந்துள்ளது. இச்சமிதி கொல்கத்தாவின் முதல் காளி பூசையை ஏற்பாடு செய்தது.
# இராபர்ட்டோ ஆபிரகாம்

**இராபர்ட்டோ ஆபிரகாம்** *(Roberto Abraham)*, (பிறப்பு: 12 ஏப்பிரல் 1965, மணிலா, பிலிப்பைன்சு) ஒரு கனடிய வானியலாளரும் அண்டவியலாளரும் ஆவார். இவர் டொராண்டோ பல்கலைக்கழகத்தில் வானியல் பேராசிரியராக பணிபுரிகிறார். இவர் கனடிய அரசு கழக ஆய்வுறுப்பினரும் ஆவார்]].
# இராபர்ட்டோ ஆபிரகாம்

## கல்வி

ஆபிரகாம் 1987 இல் தன் இளம் அறிவியல் பட்டத்தைப் பிரித்தானிய கொலம்பியா பல்கலைக்கழகத்த்ல் இருந்து பெற்றார்,இவர் தன் முனைவர்பட்டத்தை 1992 இல் ஆக்சுபோர்டு பல்கலைக்கழகத்தில் இருந்து பெற்றார். இவரது ஆய்வு வழிகாட்டிகள் இயான் எம். மெக்கார்த்தியும் உரோசர் டேவீசும் ஆவர்.
# இராபர்ட்டோ ஆபிரகாம்

## தொழில்

இவரது வாழ்க்கை அளவன்சாரா புள்ளியியல் முதல் பால்வெளி புறவடிவ வகைபாடு, குறிப்பாக உயர்செம்பெயர்ச்சி நெடுக்கத்திலான வகைபாடு வரையிலும் தொடக்கநிலை ஆழ்வெளிப் புலங்களின் ஆய்வுக்காகவும் பெயர்பெற்றதாகும். இவர் "ஜெமினி ஆழ்வெளி ஆய்வில்" தலைமையாளர்களில் ஒருவர் ஆவார். இது மிகத் தொடக்கநிலை நீள்வட்ட பால்வெளிகளின் படிமலர்ச்சி உள்ளங்கிய பல குறிப்பிடத் தக்க முடிவுகளுக்கு வழிவகுத்தது. அவற்றில் பெரும்பாலாவை ஏன் மிகப் பழையனவாக அமைகின்றன என்பதற்கு விளக்கமும் தந்தது.  
இவர் நடப்பில் டிரேகான்பிளை தொலையொளிப்பட அணித் தொலைநோக்கியின் இணை முதன்மை ஆய்வாளர்களில் ஒருவராக உள்ளார். இது மீவிரவல் பால்வெளிகளை அதாவது, மீத்தாழ் மேற்பரப்புப் பொலிவு பால்வெளிகளைக்கட்புல ஒளி அலைநீளங்களில் படிமமாக்குகிறது.  
இவர் 2016 முதல் 2018 வரை கனடிய வானியல் கழகத் தலைவராக இருந்தார். இவர் நடப்பு ஜேம்சு வெபு விண்வெளித் தொலைநோக்கி அறிவுரைக்குழுவில் பங்கேற்று வானியல் சமுதாயத்துக்குப் பணிபுரிகிறார் இவர் கனடிய அரசு வானியல் கழகத்தின் தகைமைத் தலைவராகவும் விளங்கினார்.
# இராபர்ட்டோ ஆபிரகாம்

## தகைமைகளும் விருதுகளும்

- 2005 – டொரான்ட்டோ பல்கலைக்கழகத்தின் கலை, அறிவியற்புலச் சிறப்பான கற்பித்தல் விருது
- 2011 – கனடிய வானியல் கழகத்தின் பி,ஜி. மார்ட்டின் தகைமை
- 2015 – கனடிய அரசு கழகத்தின் ஆய்வுறுப்பினர்
- 2017 – கனடிய மன்றக் கில்லம் ஆய்வுநல்கை
# இந்து மேளா

**இந்து மேளா (Hindu Mela )** என்பது 1867 ஆம் ஆண்டில் கொல்கத்தாவில் தொடங்கப்பட்ட ஒரு அரசியல் மற்றும் கலாச்சார விழாவாகும். பிரித்தனில் தயாரிக்கப்பட்டு இறக்குமதி செய்யப்பட்ட தயாரிப்புகளை விட, இந்தியாவில் தயாரிக்கப்பட்ட பொருட்களுக்கு நகரவாசிகளிடையே தேசிய பெருமித உணர்வை ஏற்படுத்துவதே இதன் முதன்மை நோக்கமாக இருந்தது. இதில் சுதேசி மல்யுத்தம், சுதேசி கலை மற்றும் பாராயணம் மற்றும் சுதேசி கவிதை மற்றும் பாடல்களின் நிகழ்ச்சிகள் ஆகியவை அடங்கும். மேளா 1880 வரை தவறாமல் நிகழ்ந்தது. அதன் பிறகு மற்ற இயக்கங்கள் நிறுவப்பட்டதால் இது தன் முக்கியத்துவத்தை இழந்தது.
# இந்து மேளா

## நிறுவனம்

1867 ஆம் ஆண்டில், வங்காளத்தின் படித்த பூர்வீக மக்களிடையே தேசிய உணர்வை மேம்படுத்துவதற்கான இராஜ்நாராயண பாசு என்பவரால் தேசிய ஆய்வறிக்கை வெளியிடப்பட்டது. இந்த கையேட்டால் ஈர்க்கப்பட்ட நவகோபால் மித்ரா என்பவர் 1867 இல் இந்து மேளா மற்றும் தேசிய சங்கத்தை நிறுவினார். மேளா முதலில் சைத்ரா மேளா என்று அழைக்கப்பட்டது . மேளாவை நிறுவுவதற்கு ஜோராசங்காவின் தாகூர் குடும்பத்தினர் நிதியுதவி அளித்தனர். இந்த நிகழ்வில் தாகூர் குடும்ப உறுப்பினர்கள் கவிதைகளை இயற்றினர். மேலும் பாடல்களையும் பாடினர்.
# இந்து மேளா

## பின் வரும் காலங்கள்

சத்யேந்திரநாத் தாகூர் இந்து மேளாவுடன் ஆழமாக தொடர்பு கொண்டிருந்தார். இவர் மேற்கு இந்தியாவில் இருந்ததால் ஏப்ரல் 1867இல் நடைபெற்ற இந்து மேளாவின் நிறுவன அமர்வில் கலந்து கொள்ளவில்லை. இருப்பினும், இரண்டாவது அமர்வில் இவர் கலந்து கொண்டார். இவர் "*மைல் சபே பாரத் சாந்தன், எக்டன் கஹோ கான்*"" ( "ஒன்றிணை, இந்தியாவின் குழந்தைகளே, ஒற்றுமையாகப் பாடுங்கள்") என்ற பாடலை இயற்றினார். இது இந்தியாவின் முதல் தேசிய கீதமாகப் புகழப்பட்டது.  
மேளாவின் நிறுவன ஆண்டுகளில் மிகவும் இளமையாக இருந்தபோதிலும், இரவீந்திரநாத் தாகூர் ஆழ்ந்த ஈடுபாடு கொண்டிருந்தார். இங்குதான் இவர் முதலில் பிரிட்டிசு எதிர்ப்பு உணர்வுகளை வெளிப்படுத்தினார். இது பிற்கால வாழ்க்கையில் இவரது நம்பிக்கைகளை வடிவமைத்தது. மேளாவின் பத்தாவது ஆண்டுக் கொண்ட்டாட்ட நாளில், இரவீந்திரநாத் தாகூர் தில்லியில் ஒரு பகட்டான தர்பாரை நடத்திய அன்றைய தலைமை ஆளுநர் லிட்டன் பிரபுவின் முடிவை எதிர்த்து ஒரு கவிதையை வெளியிட்டார். இதில் விக்டோரியா மகாராணி "இந்தியாவின் பேரரசி" என்று அறிவிக்கப்பட்டார். பிரிட்டிசு இராச்சியத்தை பகிரங்கமாக தாக்கிய தாகூரின் முதல் செயல்களில் இதுவும் ஒன்றாகும்.  
இந்து மேளாவின் பல அமைப்பாளர்கள் ஒன்று கூடி ஒரு ரகசிய சமுதாயத்தை உருவாக்கினர். சஞ்சிவனி சபா, இது சுதேசி தீப்பெட்டிகளையும், சுதேசி தறிகளில் நெய்த துணியையும் தயாரித்தது.  
இந்து மேளா உள்நாட்டு உடல் விளையாட்டுகளுக்கு போதுமான வெளிப்பாட்டை வழங்கியது. மேளாவின் முதல் அமர்வில், நகரத்தின் புகழ்பெற்ற மல்யுத்த வீரர்கள் அழைக்கப்பட்டு வாழ்த்தப்பட்டனர். பின்வரும் அமர்வில், குச்சிச் சண்டை மற்றும் மல்யுத்தம் போன்ற உள்நாட்டு உடல் விளையாட்டுகளுக்கான போட்டிகள் ஏற்பாடு செய்யப்பட்டன. 1874 ஆம் ஆண்டில், மேளாவின் ஐந்தாவது அமர்வு நடைபெற்றபோது, உடல்தகுதி நிகழ்ச்சிகளுக்கான நுழைவுக் கட்டணம் 50 பைசா விகிதத்தில் விற்கப்பட்டன. இந்த வெளிப்பாட்டின் விளைவாக, பல பள்ளிகள் தங்கள் பாடத்திட்டத்தில் உடற்கல்வியை அறிமுகப்படுத்தின. இந்திய ஆட்சிப்பணித் தேர்வுகளிலும் பாடத்திட்டத்தில் உடற்கல்வி சேர்க்கப்பட்டுள்ளது.
# தென்னவன் மறவன்

**தென்னவன் மறவன்** என்று போற்றப்படுபவன் **சிறுகுடி கிழான் பண்ணன்**. இவன் சங்ககால வள்ளல்களில் ஒருவன். மதுரை அளக்கர் ஞாழலார் மகனார் மள்ளனார் என்னும் புலவர் இவனது கொடைத்தன்மையைப் போற்றிப் பாடியுள்ளார். இந்தப் பாடல் சிதைந்த நிலையில் உள்ளது. என்றாலும் தெளிவான கருத்துகள் சிலவற்றைக் குறிப்பிடுகிறது.  
"வினைப் பகடு ஏற்ற மேழி" என்னும் தொடர் இவன் உழவன் என்பதைத் தெளிபடுத்துறது.
"தென்னவன் மறவன்" என்று இவன் குறிப்பிடப்படுவதால் இவன் பாண்டியனுக்குப் படைத்தலைவனாக விளங்கினான் என்பது புலனாகிறது. "பெரும்பெயர்" என்று பாடலில் வரும் தொடர் இவனைக் குறிக்கிறது போலும். இவன் தன்னைப் பாதுகாக்கும் அரசன் வழுதி என்று குறிப்பிடுகிறான்.  
வெள்ளிக் கோள் சூரியன் தோன்று திசைக்குத் தெற்குப் பக்கம் தோன்றினால் மழை பெய்யாது என்பது தமிழர் கண்ட வானியல். இப்படிப்பட்ட காலத்தில் சென்ற கிணைமகன் வறுமை தீர இவன் கொடை வழங்கினான்.
# இரதிந்திரநாத் தாகூர்

**இரதிந்திரநாத் தாகூர் (Rathindranath Thakur)** (1888 நவம்பர் 27 - 1961 சூன் 3) இவர் ஓர் இந்திய கல்வியாளரும் மற்றும் வேளாண் விஞ்ஞானியுமாவார். இவர் விஸ்வபாரதி பல்கலைக்கழகத்தின் முதல் துணைவேந்தராக பணியாற்றினார். இது இவரது தந்தை இரவீந்திரநாத் தாகூரால் நிறுவப்பட்டது. இரதிந்திரநாத்தின் பல்கலைக்கழக பதவிக்காலம் நிதி முறைகேடு மற்றும் திருமணத்திற்கு புறம்பான விவகாரம் ஆகிய குற்றச்சாட்டுகளால் சிதைக்கப்பட்டது.
# இரதிந்திரநாத் தாகூர்

## ஆரம்பகால வாழ்க்கை மற்றும் கல்வி

இரதிந்திரநாத் 1888 நவம்பர் 27 அன்று இரவீந்திரநாத் தாகூர் மற்றும் மிருணாளினி தேவி ஆகியோருக்கு பிரிட்டிசு இந்தியாவின் வங்காள மாகாணத்தின் கல்கத்தாவிலுள்ள ஜோரசங்கா தாகூர் மாளிகையில் பிறந்தார்.  
சாந்திநிகேதனில் உள்ள பிரம்மச்சாரிய ஆசிரமத்தில் முதல் ஐந்து மாணவர்களில் இவரும் ஒருவராவார். பள்ளிப்படிப்பை முடித்ததும், இவரும் இவரது வகுப்பு தோழர் சந்தோசு சந்திர மசூம்தாரும் 1906 இல் ஜப்பானுக்கு அனுப்பப்பட்டனர். அங்கிருந்து, இவர்கள் அமெரிக்காவிற்குச் சென்று 1909 இல் இல்லினாய்ஸ் மாநில பல்கலைக்கழகத்தில் வேளாண்மை அறிவியலில் பட்டம் பெற்றனர்.
# இரதிந்திரநாத் தாகூர்

## திருமணம்

1910 ஆம் ஆண்டில் இரதிந்திரநாத் இந்தியாவுக்குத் திரும்பினார். இவரது தந்தையின் வேண்டுகோளின் பேரில், சிலெய்தாவிலுள்ள குடும்ப ஜமீந்தாரியை கவனித்துக் கொள்ளச் சென்றார். அடுத்த மாதங்களில், இவரது தந்தை இவரை கிராம வாழ்க்கைக்கு அறிமுகப்படுத்தினார். அதே நேரத்தில் இவர் பல்கலைக்கழகத்தில் தான் கற்றதை தனது தந்தைக்கு கற்பித்தார். இரதிந்திரநாத் தாகூர் பின்னர் நினைவு இவ்வாறு நினைவு கூர்ந்தார்; "தந்தை-மகன் உறவு தங்களுக்குள் 1910 இல் இருந்த அளவுக்கு நெருக்கமாக இருந்ததில்லை".  
இரதிந்திரநாத் சிலெய்தாவில் பல விவசாய நிலங்களை உருவாக்கினார். இவர் ஒரு மண் பரிசோதனை ஆய்வகத்தை கட்டினார். தாவர விதைகளை இறக்குமதி செய்தார். உழவு இயந்திரங்கள் மற்றும் விவசாய உபகரணங்களைக் கொண்டு அப்பகுதியின் தேவைகளுக்கு ஏற்ப பயன்படுத்திக்கொண்டார்.  
1910 சனவரி 27, அன்று, இரதிந்திரநாத் தன்னைவிட ஐந்து வயது இளையவரும் விதவையுமான பிரதிமா என்பவரை மணந்தார். தாகூர் குடும்பத்தில் விதவை மறுமணம் செய்து கொண்ட முதல் நிகழ்வு இதுவாகும். இவரது தனிப்பட்ட கடிதங்களிலிருந்து, இந்த காலகட்டத்தில் இரதிந்திரநாத் மிகவும் மகிழ்ச்சியாக இருந்தார் என்று ஊகிக்க முடியும்.
# இரதிந்திரநாத் தாகூர்

## விஸ்வபாரதி

திருமணமான சில மாதங்களுக்குப் பிறகு, தந்தையின் வேண்டுகோளின் பேரில், இரதிந்திரநாத் பிரதிமாவை சிலெய்தாவிலேயே விட்டுவிட்டு, விஸ்வபாரதி பல்கலைக்கழகத்தின் வளர்ச்சிக்கு உதவ சாந்திநிகேதனுக்குச் சென்றார். இரதிந்திரநாத்துக்கும் பிரதிமாவுக்கும் இடையில் பரிமாறிக்கொள்ளப்படாத கடிதங்கள் மூலமும், தூரம் ஆகியவையும் தம்பதியினரிடையே ஒரு பிளவை உருவாக்கியது என்பதையும் இவர்கள் ஒருவருக்கொருவர் பிரிந்தே இருந்ததையும் காட்டுகிறது. 1922 ஆம் ஆண்டில், இவர்கள் நந்தினி என்ற மகளை தத்தெடுத்தனர். பிரதிமா தனது கணவர் மற்றும் மாமியார் ஆகியோருடன் இங்கிலாந்து, ஐரோப்பா உட்பட பல தொலைதூர இடங்களுக்கு சென்றார்.  
வெளிநாட்டில் கல்வி பயின்று திரும்பிய பிறகு, இரதிந்திரநாத் தாகூர் சாந்திநிகேதனில் சுமார் நாற்பதாண்டுகள் கழித்தார். விஸ்வபாரதிக்கு சேவை செய்தார். வெவ்வேறு காலங்களில் இவர், *கர்மா சசிவா*, *சாந்திநிகேதன் சசிவா* மற்றும் சிறீநிகேதன் ஆகியவற்றின் பொறுப்பை ஏற்று நடத்தினார். மேலும், இரவீந்திரநாத் தாகூர் நினைவு மற்றும் காப்பகங்களை அபிவிருத்தி செய்வதில் மகத்தான பங்களிப்பை வழங்கினார். விஸ்வ பாரதியில், தாகூர் ஆரம்பத்தில் ஆசிரிய உறுப்பினராக இருந்தார். பின்னர் அதன் தலைவராக ஆனார். பிற்காலத்தில், குறிப்பாக 1941இல் இரவீந்திரநாத் தாகூர் இறந்த பிறகு, இவர் இந்தப்பணி தனது எண்ணங்களை நிறைவேற்றவில்லை என்று கண்டறிந்தார். ஆர்தர் எஸ். ஆப்ராம்சன் இரதிந்திரநாத்தின் மனைவிக்கு எழுதிய கடிதத்தில், அது அவர் மீது செலுத்தப்பட்ட ஒரு தார்மீக சுமை என்று கூறினார்.  
1951 ஆம் ஆண்டில், இரதிந்திரநாத் விஸ்வபாரதி ஒரு மத்திய பல்கலைக்கழகமாக தேர்ந்தெடுக்கப்பட்ட பின்னர் முதல் துணைவேந்தர் ஆனார். தேவையற்ற அதிகாரத்துவம் என்று இவர் கருதியதைச் சேர்த்ததால், இந்த மாற்றத்தை இரதிந்திரநாத் விரும்பவில்லை என்று கூறப்படுகிறது. நிதி முறைகேடுகள் குறித்த குற்றச்சாட்டுகள் பின்னர் இவருக்கு எதிராக சுமத்தப்பட்டபோது, நீதிமன்ற விசாரணையில் கூட கலந்து கொள்ள இவர் தயங்கினார். இச்சம்பவம் பல்கலைக்கழகத்தின் வேந்தரான ஜவகர்லால் நேருவை எரிச்சலூட்டியது. இறுதியில், குற்றச்சாட்டுகளை நீதிமன்றத்தில் நிரூபிக்க முடியவில்லை.
# இரதிந்திரநாத் தாகூர்

## விஸ்வபாரதி

### திருமணத்திற்கு புறம்பான விவகாரம்

தனது பதவிக் காலத்தில், இரதிந்திரநாத், தாகூர் பேராசிரியரான நிர்மல்சந்திரா சட்டோப்பாத்யா என்பவரின் மனைவியான முப்பத்தோறு வயதான மீரா என்பவரிடம் ஆழ்ந்த ஈடுபாட்டைக் கொண்டிருந்தார். இந்தக் காலகட்டத்தில், இரதிந்திரநாத்துக்கும் பிரதிமாவுக்கும் இடையிலான உறவு மிகவும் வலுவிழந்தது. அவர்கள் சாந்திநிகேதனில் ஒரே வீட்டில் தங்கியிருந்தாலும் அவர்கள் ஒருவரையொருவர் சந்தித்துக்கொள்வதில்லை.  
இரதிந்திரநாத், தனது குடும்பத்தினரிடமிருந்தும், சாந்திநிகேதனில் வசிப்பவர்களிடமிருந்தும் சில விமர்சனங்களை மீறி மீரா மற்றும் நிர்மல்சந்திராவுடனன தனது நட்பைத் தொடர்ந்தார். நேரு, நிர்மல்சந்திராவையும் மீராவையும் சாந்திநிகேதனிலிருந்து "வெளியேறச்" சொன்னபோது, இவர் தான் அவமதிக்கப்பட்டதாக உணர்ந்தார். இதனால் "உடல்நலக்குறைவு" என்று கூறி பதவியைத் துறந்தார். 1953 ஆகத்து 22 ஆம் தேதி இவர் விஸ்வபாரதியின் பொறுப்புகளிலிருந்து விடுபட்ட நாள் என்று கூறினார்.
# இரதிந்திரநாத் தாகூர்

## தேராதூன்

விஸ்வபாரதியிலிருந்து வெளியேறிய பின்னர், தாகூர் தேராதூனுக்குச் செல்ல திட்டமிட்டார். மீராவை தன்னிடம் அனுப்பக் கோரி இவர் நிர்மல்சந்திராவுக்கு கடிதம் எழுதினார்; நிர்மல்சந்திராவும் இதை ஏற்றுக்கொண்டு, மீராவையும் தனது 2 வயது மகன் ஜெயப்பிரதாவுடன் தாகூருடன் தேராதூன் அனுப்பினார். தேராதூன் புறப்படுவதற்கு முன், தாகூர் பிரதிமாவுக்கு இவ்வாறு எழுதினார்; "நான் ரகசியமாக செல்லவில்லை. மீரா என்னுடன் இருப்பதாக அனைவருக்கும் தெரிவித்தேன்." அதற்கு பிரதிமா "அவர் மகிழ்ச்சியாக இருந்தால் தான் மகிழ்ச்சியாக இருப்பேன்" என்று பதிலளித்தார்.  
தேராதூனில், தாகூர் ராஜ்பூர் சாலையில் "மிதாலி" என்ற வீட்டைக் கட்டினார். இது சாந்திநிகேதனில் உள்ள அவரது அசல் வீட்டின் பிரதியாக வடிவமைக்கப்பட்டது. மீராவுக்கு ஒரு தேதியிடப்படாத கடிதத்தில், தாகூர் தனது மீதமுள்ள நாட்களை அவருடன் நிம்மதியாகக் கழிக்க விருப்பத்தை வெளிப்படுத்தியதோடு, "மீரா" மட்டுமே தனக்கு முக்கியமானவர் என்று கூறினார். மீராவுக்கு ஆரோக்கியக்குறை இருந்தபோதிலும், தாகூர் இறக்கும் வரை இவர்கள் எட்டு ஆண்டுகள் தேராதூனில் ஒன்றாக இருந்தனர். இந்த காலகட்டம் முழுவதும், தாகூர் பிரதிமாவுடன் தொடர்ந்து கடிதங்களைப் பரிமாறிக்கொண்டார். மேலும் அடிக்கடி நிர்மல்சந்திரா இவர்களை நேரில் வந்து சந்தித்தார்.
# இரதிந்திரநாத் தாகூர்

## இறப்பு

1961 சூன் 3 அன்று, தாகூர் தனது சொந்த வீட்டில் இறந்தார். இவரது இறுதி சடங்குகளை நிர்மல்சந்திரா மற்றும் பத்து வயது ஜெயபிரதா ஆகியோர் நிகழ்த்தினர்.
# இரதிந்திரநாத் தாகூர்

## நினைவு

ரதிந்திரநாத் தாகூரின் நினைவாக 2013 ஆம் ஆண்டில் விஸ்வபாரதி பல்கலைக்கழகம் ஒரு அருங்காட்சியகத்தை அமைத்தது. இவரால் கட்டப்பட்ட ஒரு வீடு அருங்காட்சியகத்தை கொண்டுள்ளது.
# ஹேமேந்திரநாத் தாகூர்

**ஹேமேந்திரநாத் தாகூர் (Hemendranath Tagore)** (1844-1884), இவர் தேபேந்திரநாத் தாகூரின் மூன்றாவது மகனாகப் பிறந்தார். இவர் 1844 ஆம் ஆண்டு திசம்பர் 21 ஆம் தேதி கொல்கத்தாவில் முதல் பிரம்மமத உடன்படிக்கையின்படி அசல் 21 பிரம்மர்களில் பிறந்த முதல் குழந்தையாகவும் முதல் பிரம்மமாகவும் இருந்தது குறிப்பிடத்தக்கது. ஒரு தீவிரமான தனிப்பட்ட நபரான, இவர் தனது பெரிய குடும்பத் தோட்டங்களுக்கு நிர்வாகியாக இருந்ததோடு மட்டுமல்லாமல், தனது இளைய சகோதரர்களின் கல்வியையும் மற்றும் கடுமையான ஒழுக்கநெறியையும் அளித்த கொண்டவர் என்றும் நன்கு அறியப்பட்டார்.
# ஹேமேந்திரநாத் தாகூர்

## ஆதிதர்ம மதம்

பிரம்ம மதத்தை நிறுவிய தனது தந்தை தேபேந்திரநாத் தாகூருக்கு இவர் தொடர்ந்து ஆன்மீகத் துணையாக இருந்தார். இளைஞராக இருந்தபோதிலும், இவர் தனது தந்தைக்கும் தத்வபோதினி சபையின் மூத்தவர்களுக்கும் இடையில் மத்தியஸ்தராக செயல்பட்டார். 1865 ஆம் ஆண்டின் முதல் பிரம்மமதம் பிளவுபட்ட நேரத்தில், பிராமணரல்லாத தொழிலாளர்களை கொல்கத்தா பிரம்ம சமாஜத்திலிருந்து வெளியேற்றுவதற்கு இவர் பொறுப்பேற்றார். ஆதிதர்ம மதம் இவரது தத்துவத்தின் அடிப்படையில் பிரத்தியேகமாக நிறுவப்பட்டது. இன்று இந்தியாவில் மட்டும் 8 மில்லியனுக்கும் அதிகமான ஆதரவாளர்களைக் கொண்ட பிரம்ம மதத்திலிருந்து மிகப்பெரிய வளர்ச்சியாகும்.
# ஹேமேந்திரநாத் தாகூர்

## ஆர்வம்

இவரது உடன்பிறப்புகளைப் போலவே இவருக்கு பல்வேறு துறைகளில் பரந்த ஆர்வம் இருந்தது. மேலும் இவர் ஒரு பல்துறை வல்லுநராகவும் இருந்தார். மேலும் 'குடும்பத்தின் விஞ்ஞானி' என்று கருதப்பட்டார். இவர் கொல்கத்தா மருத்துவக் கல்லூரியில் (இவரது தாத்தா துவாரகநாத் தாகூரால் நிறுவப்பட்டது) பயின்றார். மேலும் இயற்பியல் அறிவியல் பற்றிய கட்டுரைகளையும் எழுதினார். அதை இவர் பள்ளி மாணவர்களுக்கான பாடப்புத்தகத்தில் சேர்த்து வெளியிடத் திட்டமிட்டார். இவரது அகால மரணம் இந்த திட்டத்தைத் தடுத்தது.  
1867 முதல் ஹேமந்திரநாத் தாகூர் தனது முதல் சோதனைகளை வானொலி அலைகள் மற்றும் மின்காந்தப் பரப்புகளில் நடத்தத் தொடங்கினார். 1872-73க்கு இடையில் இவர் தனது ஆராய்ச்சிகளின் முடிவுகள் குறித்து பல கட்டுரைகளை எழுதினார். இவை இராமேந்திர சுந்தர் திரிவேதி என்பவரால் படியெடுக்கப்பட்டன. 1874 ஆம் ஆண்டில் இயற்பியல் குறித்த முதல் அறிவார்ந்த ஆசிய படைப்பை *பிராகிருதிக் விக்னனர் ஸ்தூலமர்மா* என்ற தலைப்பில் தொகுத்தார். இது 1878-79 இல் புதுப்பிக்கப்பட்டது. இதில் உள்ள அறிவியலானது பிரச்சனை அளிக்கக்கூடியதாக இருந்ததால், இதன் சுழற்சி ஆதி பிரம்ம சமாஜத்தின் பிராமணர்களுக்குள் கட்டுப்படுத்தப்பட்டது. பின்னர் ஆதி பிரம்ம சமாஜத்தின் பதிவுகளில் ஹேமேந்திரநாத் தாகூர் மற்றும் இவரது தாத்தா துவாரகநாத் தாகூர் ஆகியோரின் அனைத்து படைப்புகளும் அழிக்கப்பட்டன.
# ஹேமேந்திரநாத் தாகூர்

## மல்யுத்த வீரார்

ஒரு "புகழ்பெற்ற மல்யுத்த வீரரான" இவர் மல்யுத்த போட்டிகளில் தனது அசாதாரண உடல் வலிமைக்காக அறியப்பட்டார். மேலும், யுடோ மற்றும் நிஞ்ஜாசு போன்ற தற்காப்புக் கலைகளில் இவரது நிபுணத்துவம் இருந்தது. நேரம் மற்றும் விண்வெளி மீது கட்டுப்பாட்டைக் கொண்ட மிக உயர்ந்த மட்டங்களில் பண்டைய ராஜ யோகத்தில் திறமையானவராகவும் இருந்தார்.
# ஹேமேந்திரநாத் தாகூர்

## குடும்பம்

தனது மூன்று மகன்களைப் பணிபுரிய அனுப்பிய இவர் விதிவிலக்காக தனது மகள்களை கல்வி கற்க வற்புறுத்தினார். மேலும் அனைவருக்கும் முறையான கல்வியை வலியுறுத்தினார். அவர் அவர்களை பள்ளியில் சேர்த்தது மட்டுமல்லாமல், இசை, கலை மற்றும் பிரெஞ்சு மற்றும் ஜெர்மன் போன்ற ஐரோப்பிய மொழிகளிலும் பயிற்சி அளித்தார். இவர் தனது முன்னோடி எண்ணங்களின் அடையாளமாக இருந்தார். இவர் தனது மகள்களுக்காக இந்தியாவின் பல்வேறு மாகாணங்களில் இருந்து தகுதியான மணமகன்களை தீவிரமாகத் தேடி, உத்தரப் பிரதேசம் மற்றும் அசாம் போன்ற தொலைதூர இடங்களில் அவர்களுக்கு திருமணம் செய்து வைத்தார். ஒரு தீவிர நவீனத்துவவாதியான இவர் தாகூர் குடும்பத்தின் பெண்களுக்கு (குறிப்பாக தனது சகோதரிகள்) பல்வேறு நிதி அறக்கட்டளைகளை நிறுவினார். மேலும் போல்பூருக்கு அருகிலுள்ள சாந்திநிகேதன் தோட்டத்தில் குடியேற்றுவதற்கு பொறுப்பாக இருந்தார். பின்னர் இது விஸ்வ பாரதியாக உருவானது.  
ஒரு நடைமுறையாளரும் மற்றும் விஞ்ஞான மனிதநேயவாதியுமான இவர் வங்காளத்திலுள்ள தனது தோட்ட விவசாயிகளால் மிகவும் நேசிக்கப்பட்டார்.
# ஹேமேந்திரநாத் தாகூர்

## ஹேமேந்திரநாத் மற்றும் தத்வபோதினி

1843ஆம் ஆண்டில் கொல்கத்தா பிரம்ம சமாஜத்துடன் இணைந்த பின்னர் தத்வபோதினி சபையில் தொடர்ச்சியான முன்னேற்றங்கள் நிகழ்ந்தன. இதன் விளைவாக தத்வபோதினியின் தேர்ந்தெடுக்கப்பட்ட பிராமணக் குழு ஒரு சீர்திருத்தவாத மையத்தை உருவாக்கியது. இது கொல்கத்தா பிரம்ம சமாஜத்திலிருந்து 1858 முதல் 1865 வரையிலான காலகட்டத்தில் தனித்து நின்று பின்னர் ஆதி தர்மமாக வெளிப்பட்டது. இந்த மையமானது ஆரம்பத்தில் ஈஸ்வர சந்திர வித்யாசாகரின் கீழ் இருந்தது. பின்னர் இதை 1859இல் ஹேமந்திரநாத்திடம் ஒப்படைத்தார். அதன்பிறகு 1860 ஆம் ஆண்டின் முற்பகுதியில் பிரம்ம அனுஸ்தானாக தனிப்பட்ட முறையில் விநியோகிக்கப்பட்ட பிரம்ம ஆதரவாளர்களுக்கான முறையான நடைமுறைகள், சடங்குகள் மற்றும் அனுசரிப்புகளில் ஆராய்ச்சிகளை ஏற்பாடு செய்தார். இந்த அனுஸ்தான் 1843 முதல் உடன்படிக்கையில் பிராமண குடும்பங்களுக்கு மட்டுமே வரையறுக்கப்பட்டிருந்தது. மேலும் இவரது இரண்டாவது சகோதரி சுகுமாரியின் திருமணத்திற்காக முதன்முதலில் 1861 சூலை 26 அன்று பகிரங்கமாக பயன்படுத்தப்பட்டது. புனிதமான பிராமண நூலை நிராகரிப்பதில் சம்பந்தப்பட்ட அனுஸ்தான் கணிசமான சர்ச்சையை உருவாக்கியது. பின்னர் பிராமணரல்லாதவர்களுக்கும் நூல் இல்லாத சில சிறிய மாற்றங்களுடன் ஏற்றுக்கொள்ளப்பட்டது.
# இந்திய தேசிய இராணுவக் கல்லூரி

**இராஷ்டிரிய இந்திய இராணுவக் கல்லூரி** (*Rashtriya Indian Military College* (*RIMC*) இந்தியாவின் உத்தராகண்ட் மாநிலத்தில் உள்ள டேராடூனின் செயல்படும் ஆண் பையன்களுக்கான இராணுவப் பயிற்சிப் பள்ளி ஆகும். இது பிரித்தானிய இந்திய அரசால் நிறுவப்பட்டதாகும்.  
ஐக்கிய இராச்சியத்தின் வேல்ஸ் இளவரசர் எட்டாம் எட்வர்டு, இராஷ்டிரிய இந்திய இராணுவக் கல்லூரியை 1922-இல் துவக்கி வைத்தார். இதனை இந்திய அரசு நடத்துகிறது. 138 ஏக்கர் பரப்பளவில் உள்ள இக்கல்லூரியில் சேர 11.5 வயது நிறைவடைந்த ஆண் பையன்களை, ஆண்டுதோறும் இருமுறை, நுழைவுத் தேர்வு மூலம் அனுமதிக்கப்படுகின்றனர். இக்கல்லூரியில் 8 முதல் 12-ஆம் வகுப்புகள் வரை வழக்கமான அறிவியல் பாடங்களுடன், அடிப்படை இராணுவப் பயிற்சியையும் வழங்குகிறது. இக்கல்லூரியில் 12 மாணவர்களுக்கு ஒரு ஆசிரியர் வீதம் உள்ளனர். இக்கல்லூரியின் முன்னாள் மாணவர்களில் மிகவும் புகழ் பெற்றவர்கள் ஜெனரல் கே. எஸ். திம்மையா மற்றும் அக்சர் கான் போன்றவர்கள் ஆவார். வகுப்பு துவங்கும் போது மாணவர்களின் வயது 11.5 முதல் 13-க்குள் இருத்தல் வேண்டும். நுழைவுத் தேர்வில் ஆங்கிலம் (125 மதிப்பெண்), கணக்கு (200) மற்றும் பொது அறிவு (75) என மூன்று பாடங்கள் கொண்டிருக்கும். மாணவர்கள் ஒவ்வொரு பாடத்திலும் குறைந்த பட்சம் 50% மதிப்பெண் பெற்றிருக்க வேண்டும். மேலும் நேர்முகத் தேர்வு (Viva-Voce) 50 மதிப்பெண்கள் கொண்டிருக்கும். மாநிலத் தலைநகரங்களில் மட்டும் நடத்தப்படும் நுழைவுத் தேர்வுகளில் வெற்றி பெற்ற மாணவர்கள் உடல் தகுதிச் சான்றிதழ் பெற வேண்டும்.
# இந்திய தேசிய இராணுவக் கல்லூரி

## இதனையும் காண்க

- சைனிக் பள்ளிகள்
# கன்னேசு ஆல்ப்வேன்

## சொந்த வாழ்க்கை

இவர் கெர்சுட்டீனை மணந்து 67 ஆண்டுகள் அவருடன் வாழ்ந்தார்(1910–1992). இவர்கள் ஐந்து குழந்தைகளைப் பெற்றெடுத்தனர். இவர்களில் ஒருவர் ஆண்குழந்தை; மற்ர நால்வரும் பெண்குழந்தைகள். இவரது மகன் மருத்துவரானார்; ஒரு பெண் எழுத்தாளரானார்; மற்றொரு பெண் வழக்கறிஞரானார். இசை வல்லுனர் இயூகோ ஆல்ப்வேம் இவரது மாமா ஆவார்.
# கன்னேசு ஆல்ப்வேன்

## விருதுகளும் தகைமைகளும்

மின்ம இயற்பியலில் அரிய பங்களிப்புகளை செய்வோருக்கு ஆண்டுதோறும் கன்னேசு ஆல்ப்வேன் பரிசு ஐரோப்பிய இயற்பியல் கழகத்தால் இவரது பெயரால் வழங்கப்படுகிறது. சிறுகோள் 1778 ஆல்ப்வேன் இவரது பெயரால் அழைக்கப்படுகிறது.
# கன்னேசு ஆல்ப்வேன்

## விருதுகளும் தகைமைகளும்

### விருதுகள்

- அரசு வானியல் கழகப் பொற்பதக்கம் (1967)
- இயற்பியலுக்கான நோபல் பரிசு (1970), காந்தப் பாய்ம இயங்கியல் ஆய்வுக்காக
- பிராங்ளின் நிறுவனத்தின் பிராங்ளின் பதக்கம் (1971)
- உலோமனசோவ் பொற்பதக்கம், உருசிய அறிவியல் கல்விக்கழகம் (1971)
- Elected a அரசு வானியல் கழக அயல்நாட்டு உறுப்பினர் (1980)
- வில்லியம் போவி பதக்கம், அமெரிக்கப் புவி இயற்பியல் ஒன்றியம் (1988) வால்வெள்ளி, சூரியக் குடும்ப மின்ம இயற்பியல் ஆய்வுக்காக
- சுவீடிய அரசு அறிவியல் கல்விக்கழக உறுப்பினர்
- சுவீடிய அரசு பொறியியல்சார் அறிவியல் கல்விக்கழக உறுப்பினர்
- மின், மின்னணுப் பொறியாளர் நிறுவன வாழ்நாள் ஆய்வுறுப்பினர்
- ஐரோப்பிய இயற்பியல் கழக உறுப்பினர்
- அமெரிக்கக் கலை, அறிவியல் கல்விக்கழக அயல்நாட்டுத் தகைமை உறுப்பினர் (1962)
- யூகோசுலாவிய அறிவியல் கல்விக்கழக உறுப்பினர்
- அறிவியல், உலக நிகழ்ச்சிகளிற்கான புகுவாழ்சு கருத்தரங்கப் பங்களிப்பாளர்
- பன்னாட்டு அறிவியல் கல்விக்கழக உறுப்பினர்
- இந்திய தேசிய அறிவியல் கல்விக்கழக உறுப்பினர்  
ஆல்ப்வேன் ஐக்கிய அமெரிக்கத் தேசிய அறிவியல் கல்விக்கழகம், சோவியத் அறிவியல் கல்விக்கழகம் ஆகிய இரண்டிலும் அயல்நாட்டு உறுப்பினர்களாக உள்ள ஒஎருசில அறிவியலாளர்களில் ஒருவராவார்.
# கன்னேசு ஆல்ப்வேன்

## தேர்வுசெய்த நூல்தொகை

இவரது வெளியீடுகளின் முழுமையான பட்டியலுக்கு காண்க,  
;நூல்கள்  
- Cosmical Electrodynamics, International Series of Monographs on Physics, Oxford: Clarendon Press, 1950. (See also 2nd Ed. 1963, co-authored with Carl-Gunne Fälthammar.)
- Worlds-Antiworlds: Antimatter in Cosmology (1966).
- The Great Computer: A Vision (1968) (a political-scientific satire under the pen name Olof Johannesson; publ. Gollancz, ).
- Atom, Man, and the Universe: A Long Chain of Complications, W.H. Freeman and Company, 1969.
- Living on the Third Planet, authored with Kerstin Alfvén, W.H. Freeman and Company, 1972. .
- Cosmic Plasma, Astrophysics and Space Science Library, Vol. 82 (1981) Springer Verlag.
- Schröder, Wilfried, and Hans Jürgen Treder. 2007. *Theoretical physics and geophysics: Recollections of Hans-Jürgen Treder (1928–2006)*. Potsdam: Science Editions.  
;கட்டுரைகள்  
- On the cosmogony of the solar system I (1942) | Part II | Part III
- Interplanetary Magnetic Field (1958)
- On the Origin of Cosmic Magnetic Fields (1961)
- On the Filamentary Structure of the Solar Corona (1963)
- Currents in the Solar Atmosphere and a Theory of Solar Flares (1967)
- On the Importance of Electric Fields in the Magnetosphere and Interplanetary Space (1967)
- Jet Streams in Space (1970)
- Evolution of the Solar System (1976) with Gustaf Arrhenius (NASA book)
- Double radio sources and the new approach to cosmical plasma physics (1978) (PDF)
- Interstellar clouds and the formation of stars with Per Carlqvist (1978) (PDF)
- Energy source of the solar wind with Per Carlqvist (1980) (PDF) A direct transfer of energy from photospheric activity to the solar wind by means of electric currents is discussed.
- Electromagnetic Effects and the Structure of the Saturnian Rings (1981) (PDF)
- A three-ring circuit model of the magnetosphere with Whipple, E. C. and Jr.; McIlwain (1981) (PDF)
- The Voyager 1/Saturn encounter and the cosmogonic shadow effect (1981) (PDF)
- Origin, evolution and present structure of the asteroid region (1983) (PDF)
- On hierarchical cosmology (1983) (PDF) Progress in lab studies of plasmas and on their methods of transferring the results to cosmic conditions.
- Solar system history as recorded in the Saturnian ring structure (1983) (PDF)
- Cosmology - Myth or science? (1984) (PDF)
- Cosmogony as an extrapolation of magnetospheric research (1984) (PDF)
# தினேந்திரநாத் தாகூர்

**தினேந்திரநாத் தாகூர் (Dinendranath Tagore)** (1882-1935), மேலும் **தினு தாகூர்** என்றழைக்கப்படும் இவர் ஓர் வங்காள இசைக்கலைஞரும் மற்றும் புகழ்பெற்ற பாடகரும், இரவீந்திரநாத் தாகூரின் மூத்த சகோதரரின் பேரனுமாவார். இவர் இரவீந்திரநாத் விரும்பக்கூடிய பல மெட்டுகளை உடனுக்குடன் இசையமைத்தார். விஸ்வபாரதிதியின் இசைப் பள்ளியின் முதல்வராகவும் மற்றும் நடன, நாடகம் மற்றும் இசை நிறுவனமான சங்கீத பவானை என்ற இசைப் பள்ளியின் தொடக்க ஆண்டுகளில் பணிபுரிந்தார். தாகூரின் பாடல்களை ரவீந்திர சங்கீதம் என்ற பெயரில் அறிமுகப்படுத்திய முதல் நபர் இவர்தான்.  
தினேந்திரநாத் திவிஜேந்திரநாத் தாகூரின் மூத்த மகன் திவேபேந்திரநாத்தின் மகன் ஆவார். மேலும் தாகூர் குடும்பத்தைச் சேர்ந்த ஜோரசங்கோ தாகூர் மாளிகையின் கலாச்சார ரீதியாக வளமான சூழலில் பிறந்தார். இவர் குறிப்பாக இந்துஸ்தானி இசையில் நன்கு பயிற்சி பெற்றவராவார்., மேலும் பல ஆரம்பகால ரவீந்திர சங்கீதம் இவரது குரலில் காப்பகங்களிலும் பதிவுகளிலும் காணப்படுகின்றன. மெல்லிசைகளைப் பதிவு செய்வதற்காக, இவர் முதன்மையாக பண்டிட் விஷ்ணு நாராயண் பத்கண்டேவால் புதிதாக முறைப்படுத்தப்பட்ட சர்காம் குறியீட்டைப் பயன்படுத்தினார். ஆனால் இவர் மேற்கத்திய இசைக் குறியீட்டையும் நன்கு அறிந்தவர்.  
தாகூரின் பல நடன நாடகங்களுடனும் இவரது தொடர்பு இருந்தது. இதில் 1933இல் மும்பையில் *தேசர் தேஷ்* (அட்டைகளின் நிலம்) என்ற நிகழ்ச்சியை நிகழ்த்தினார். 1932இல் *நாதிர் பூஜா* என்ற திரைப்படத்திற்கும் இசையமைத்தார்.
# ககனேந்திரநாத் தாகூர்

**ககனேந்திரநாத் தாகூர் (Gaganendranath Tagore)** (1867 செப்டம்பர் 17 - 1938 பிப்ரவரி 14) இவர் வங்காள கலைப் பள்ளியின் இந்திய ஓவியரும் மற்றும் கேலிச் சித்திரம் வரைபவருமாவார். இவரது சகோதரர் அபனீந்திரநாத் தாகூருடன் சேர்ந்து, இவர் இந்தியாவின் ஆரம்பகால நவீன கலைஞர்களில் ஒருவராகக் கருதப்பட்டார்.
# ககனேந்திரநாத் தாகூர்

## வாழ்க்கை மற்றும் தொழில்

ககனேந்திரநாத் தாகூர் ஜோராசங்காவில் பிறந்தார். அதன் படைப்பாற்றல் வங்காளத்தின் கலாச்சார வாழ்க்கையை வரையறுத்தது. இவரது சகோதரர் அபனீந்திரநாத் வங்காள கலைப் பள்ளியின் முன்னோடி மற்றும் முன்னணி நிபுணராக இருந்தார். இவர் கவிஞர் இரவீந்திரநாத் தாகூரின் மருமகனும் மற்றும் நடிகை ஷர்மிளா தாகூரின் தந்தைவழி தாத்தாவும் ஆவார்.  
ககனேந்திரநாத் முறையான கல்வியைப் பெறவில்லை. ஆனால் ஓவியர் ஹரிநாராயண பண்டோபாத்யாயின் கீழகத்திய ஓவியப் பயிற்சியினைப் பெற்றார். 1907 ஆம் ஆண்டில், தனது சகோதரர் அபனீந்திரநாத்துடன் சேர்ந்து, இவர் இந்தியக் கலைச்சங்கத்தை நிறுவினார். பின்னர் அது *ரூபம்* என்ற செல்வாக்குமிக்க பத்திரிகையை வெளியிட்டது. 1906 மற்றும் 1910 க்கு இடையில், கலைஞர் ஜப்பானிய தூரிகை நுட்பங்களையும் தூர கிழக்கு கலையின் செல்வாக்கையும் தனது சொந்த படைப்புகளில் சேர்த்து ஒருங்கிணைத்தார். இரவீந்திரநாத் தாகூரின் சுயசரிதையான *ஜீவன்ஸ்மிருதி* (1912) க்கான இவரது ஓவிய எடுத்துக்காட்டுகளால் இது நிரூபிக்கப்பட்டுள்ளது. இவர் தனது *சைதன்யா* மற்றும் *பில்கிரிம்* போன்ற தொடர்களில் தனது சொந்த அணுகுமுறையை வளர்த்துக் கொண்டார். ககனேந்திரநாத் இறுதியில் வங்காளப் பள்ளியின் மறுமலர்ச்சியைக் கைவிட்டு கேலிச்சித்திரத்தை கையில் எடுத்துக் கொண்டார். *தி மாடர்ன் ரிவியூ* என்ற பத்திக்கை 1917 இல் இவரது பல கேலிச்சித்திரங்களை வெளியிட்டது. 1917 முதல், இவரது நையாண்டி ஓவியங்கள் தொடர்ச்சியான அச்சிடப்பட்ட புத்தகங்களில் வெளிவந்தன. அவற்றில் *பிளே ஆப் ஆப்போசைட்ஸ்*, *ரியால்ம் ஆஃப் தி அப்சர்ட்* மற்றும் *ரிபார்ம் ஸ்கிரீம்ஸ்* போன்றவை அடங்கும்.  
1920 மற்றும் 1925க்கும் இடையில், ககனேந்திரநாத் நவீனத்துவ ஓவியத்தில் சோதனைகளை முன்னெடுத்தார். *பார்த்தா மிட்டர்* என்பவர் அவரை "1940 களுக்கு முன்னர் கியூபிஸத்தின் மொழியையும் தொடரியலயையும் தனது ஓவியத்தில் பயன்படுத்திய ஒரே இந்திய ஓவியர்" என்று விவரிக்கிறார். 1925 முதல், இவர் ஒரு சிக்கலான பிந்தைய கியூபிஸ்ட் பாணியை உருவாக்கினார்.  
ககனேந்திரநாத் நாடகத்திலும் மிகுந்த ஆர்வம் காட்டினார். மேலும் லூயிஸ் கரோல், *போதர் பகதூர்* ('ஓட்டர் தி கிரேட்') முறையில் குழந்தைகள் புத்தகத்தையும் எழுதினார்.
# அபனிந்திரநாத் தாகூர்

**அபனிந்திரநாத் தாகூர் (Abanindranath Tagore)** (1871 ஆகத்து 7&nbsp; -1951 திசம்பர் 5) இவர் "கிழக்கத்திய கலைகளின் இந்தியச்சங்க"த்தின் முதன்மை கலைஞரும் படைப்பாளருமாவார். இந்தியக் கலையில் சுதேசி மதிப்புகளின் முதல் பெரிய நிபுணராகவும் இருந்தார். இதன் மூலம் செல்வாக்குமிக்க வங்காள கலைப் பள்ளியை நிறுவினார். இது நவீன இந்திய ஓவியத்தின் வளர்ச்சிக்கு வழிவகுத்தது. இவர் குழந்தைகளுக்கான ஒரு குறிப்பிடத்தக்க எழுத்தாளராகவும் இருந்தார். 'அபான் தாகூர்' என்று பிரபலமாக அழைக்கப்படும் இவரது புத்தகங்களான *ராஜ்காகினி, புடோ அங்லா, நாலக்,* மற்றும் *கைரேர் புத்துல்* ஆகியவை பெங்காலி மொழி குழந்தைகள் இலக்கியம் மற்றும் கலைகளில் அடையாளங்கள் ஆகும் .  
பிரிட்டிசு இராச்சியத்தின் கீழ் கலைப் பள்ளிகளில் கற்பிக்கப்பட்டபடி, மேற்கத்திய கலை மாதிரிகளின் செல்வாக்கை எதிர்கொள்ள முகலாய மற்றும் ராஜபுத்ர பாணிகளை நவீனமயமாக்க தாகூர் முயன்றார். வங்காள கலைப் பள்ளியைச் சேர்ந்த மற்ற கலைஞர்களுடன், தாகூர் இந்திய கலை வரலாற்றிலிருந்து பெறப்பட்ட ஒரு தேசியவாத இந்திய கலைக்காக வாதிட்டார். மேலும், அஜந்தா குகைகளிலிருந்தும் உத்வேகம் பெற்றார். தாகூரின் பணி மிகவும் வெற்றிகரமாக இருந்தது. அது இறுதியில் ஏற்றுக்கொள்ளப்பட்டு பிரிட்டிசு கலை நிறுவனங்களுக்குள் ஒரு தேசிய இந்திய பாணியாக உயர்த்தப்பட்டது.